PARLAMENTUL ROMÂNIEI

CAMERA DEPUTAŢILOR










P.L. 321/2002

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 27.11.2002 

Nr. 31/641

COMISIA PENTRU POLITICĂ,  ECONOMICĂ REFORMĂ ŞI PRIVATIZARE

Bucureşti, 27.11.2002

Nr. 21/558

R A P O R T   C O M U N

asupra proiectului de Lege privind aprobarea Ordonanţei Guvernului nr.38/2002 pentru modificarea şi completarea Legii nr.64/1995 privind procedura reorganizării judiciare şi a falimentului.



În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi şi Comisia pentru politică economică, reformă şi privatizare au fost  sesizate spre dezbatere, în fond, cu proiectul de Lege privind aprobarea Ordonanţei Guvernului nr.38/2002 pentru modificarea şi completarea Legii nr.64/1995 privind procedura reorganizării judiciare şi a falimentului, trimis cu adresa nr.321 din 20.06.2002.



Proiectul de  lege a fost dezbătut şi adoptat de Senat la 13 iunie 2002, cu respectarea prevederilor art.74 alin.(1) din Constituţia României.



Consiliul Legislativ a avizat favorabil proiectul de lege, conform avizului nr.146 din 31 ianuarie 2002.



Obiectul proiectului de lege îl constituie  aprobarea Ordonanţei Guvernului nr.38/2002 pentru modificarea şi completarea Legii nr.64/1995 privind procedura reorganizării. Prin  ordonanţa supusă aprobării se urmăreşte eliminarea  confuziilor şi deficienţelor sesizate în practică, precum şi introducerea unor soluţii mai eficiente pentru derularea cu celeritate a procedurii. De asemenea, se  are în vedere realizarea unui echilibru sensibil între protejarea intereselor creditorilor dar şi încurajarea reorganizării activităţii debitorilor,  de care beneficiază şi o parte dintre angajaţii acestuia.



Potrivit  prevederilor art.60 şi art.69 din Regulamentul Camerei Deputaţilor, membrii Comisiei juridice de disciplină şi imunităţi şi ai Comisiei pentru politică economică, reformă şi privatizare au examinat proiectul de lege în şedinţele comune din 30 octombrie şi 27 noiembrie 2002.



La dezbaterea proiectului de lege au participat, în calitate de invitaţi, din partea Ministerului Justiţiei doamna Cristina Tarcea – secretar de stat şi doamna Nicoleta Iliescu – consilier, iar din partea  Autorităţii pentru Privatizare şi Administrarea Participaţiilor Statului a participat domnul  Iacob Zelenco – secretar de stat.



În urma examinării proiectului de lege şi a amendamentelor formulate,   membrii celor două comisii au hotărât, în unanimitate,  să propună  plenului Camerei Deputaţilor spre dezbatere şi adoptare proiectul de Lege privind aprobarea Ordonanţei Guvernului nr.38/2002 pentru modificarea şi completarea Legii nr.64/1995 privind procedura reorganizării judiciare şi a falimentului, cu  amendamentele admise, astfel cum rezultă din anexa nr.1 şi cu un amendament respins, redat în anexa nr.2, care fac parte integrantă din  prezentul raport comun.



La lucrările comune au fost prezenţi 23 de deputaţi din totalul de 25  membri ai Comisiei juridice, de disciplină şi imunităţi şi 28 de deputaţi din totalul de  31 membri ai Comisiei pentru politică economică, reformă şi privatizare.



În raport de obiectul şi conţinutul său, ce vizează aprobarea unei ordonanţe emisă în baza Legii nr.751/2001 privind abilitarea Guvernului de a emite ordonanţe, proiectul de lege face parte din categoria legilor ordinare.

ANEXA NR. 1 





AMENDAMENTE ADMISE:

Nr.

crt.
Articolul 

(text din proiectul de lege 

adoptat de Senat)
Text adoptat  de 

cele două comisii
Motivare

0.
1.
2.
3.

1. 
Articol unic. – Se aprobă Ordonanţa Guvernului nr.38 din 30 ianuarie 2002 pentru modificarea şi completarea Legii nr.64/1995 privind procedura reorganizării judiciare şi a falimentului, adoptată în temeiul art.1 pct.III.4 din Legea nr.751/2001 privind abilitarea Guvernului de a emite ordonanţe şi publicată în Monitorul Oficial al României, Partea I, nr.95 din 2 februarie 2002,  cu următoarele modificări:
Articolul unic al Legii se modifică şi va avea următorul cuprins:

     „Articol unic - Se aprobă Ordonanţa Guvernului nr.38 din 30 ianuarie 2002 pentru modificarea şi completarea Legii nr.64/1995 privind procedura reorganizării judiciare şi a falimentului, adoptată în temeiul art.1 pct.III.4 din Legea nr.751/2001 privind abilitarea Guvernului de a emite ordonanţe şi publicată în Monitorul Oficial al României, Partea I, nr.95 din 2 februarie 2002, cu următoarele modificări şi completări:“

     Autorul amendamentului: cele două comisii.
Pentru respectarea normelor de tehnică legislativă.

2. 
Text nou.
1. La articolul I, după punctul 18 se introduce punctul 181, care va avea următorul cuprins:

      181  La articolul 17, după alineatul (42) se introduc alineatele (43) şi (44), cu următorul cuprins:

       „ (43) Înainte de desemnarea sa, administratorul trebuie să facă dovada că este asigurat pentru răspundere profesională prin subscrierea unei poliţe de asigurare valabile care să acopere eventualele prejudicii cauzate în îndeplinirea atribuţiilor sale. Riscul asigurat trebuie să reprezinte consecinţa activităţii administratorului pe perioada exercitării calităţii sale.

           (44)  Este interzis administratorului, sub sancţiunea revocării din funcţie şi a reparării eventualelor prejudicii cauzate, să diminueze, în mod direct sau indirect, valoarea sumei asigurate prin contractul de asigurare“. 

     Autorul amendamentului: cele două comisii.


Asigurarea de răspundere profesională trebuie să garanteze eventualele prejudicii ce ar putea fi cauzate  de administrator în desfăşurarea activităţii sale.

În conformitate cu prevederile art.22 alin.(1) care fac trimitere la dispoziţiile art.17, reglementările nou introduse  se vor aplica şi în cazul  lichidatorului. 

3. 
Text din Ordonanţa Guvernului nr.38/2002.

23. Articolul 20 va avea următorul cuprins:

“Art.20 – (1) În orice stadiu al procedurii, pentru motive temeinice – dol sau culpă  gravă – şi în condiţiile stabilite pentru desemnarea  administratorului, judecătorul – sindic îl poate înlocui prin încheiere.

(2) În exercitarea atribuţiei de control prevăzută de art.10 alin.(1) lit.c) judecătorul – sindic poate desfiinţa măsurile ilegale luate de administrator, chiar dacă au fost contestate, putând, dacă va considera necesar, să citeze în Camera de consiliu, administratorul şi persoanele interesate”.


2. La articolul I punctul 23, va avea următorul cuprins:

23. Articolul 20 se modifică şi se completează cu alineatele (3) – (7) şi va avea următorul cuprins:

Art.20 – (1) Judecătorul – sindic va sancţiona cu amendă judiciară de la 10.000.000 la 30.000.000 lei refuzul, fără motive temeinice, al practicianului în reorganizare şi lichidare de a accepta desemnarea ca administrator.

(2) – text nemodificat.

(3) În orice stadiu al procedurii, pentru motive temeinice, judecătorul – sindic poate dispune, prin încheiere irevocabilă, înlocuirea administratorului.

(4) În vederea adoptării măsurii menţionate la alin.(3), judecătorul – sindic îi va cita, în Camera de consiliu, pe administrator şi comitetul creditorilor.

(5) Judecătorul – sindic va sancţiona administratorul cu amendă judiciară de la 5.000.000 la 20.000.000 lei în cazul în care acesta, din culpă sau cu rea credinţă, nu îşi îndeplineşte sau îndeplineşte cu întârziere atribuţiile prevăzute de lege sau stabilite de judecătorul – sindic.

(6) Dacă prin fapta prevăzută la alin.(5) administratorul a cauzat un prejudiciu, judecătorul – sindic va putea, la cererea oricărei părţi interesate, să-l oblige pe administrator la acoperirea prejudiciului produs.

(7) În cazul amenzilor şi al despăgubirii prevăzute la alin.(1), (5) şi (6),  urmează a se aplica, în mod corespunzător, dispoziţiile art.1084 şi 1085 din Codul de procedură civilă.

     Autorul amendamentului: cele două comisii.


Pentru întărirea gradului de control al activităţii administratorului din partea judecătorului -  sindic.

În conformitate cu prevederile art.22 alin.(1) care fac trimitere la dispoziţiile art.17, reglementările nou introduse  se vor aplica şi în cazul  lichidatorului.



4. 
1. La art.I pct.59,  alin.(3) al art.68 va avea următorul cuprins:

(3) Dacă în condiţiile alin.(1), pot fi confirmate mai multe  planuri, judecătorul – sindic va confirma planul debitorului. Dacă planul debitorului nu întruneşte condiţiile prevăzute la alin.(1),  judecătorul – sindic va confirma planul care este acceptat de către cele mai multe categorii defavorizate.


     3. La art.I pct.59,  alin.(3) al art.68 va avea următorul cuprins:

 (3) Dacă în condiţiile alin.(1), pot fi confirmate mai multe  planuri, judecătorul – sindic va confirma planul debitorului. Dacă planul debitorului nu întruneşte condiţiile prevăzute la alin.(1),  judecătorul – sindic va confirma planul care este acceptat de către cele mai multe categorii defavorizate.

      Autorul amendamentului: cele două comisii.
Prin renumerotare     pct.1 devine   pct.3 – menţinându-se textul adoptat de Senat.

5. 
2. La art.I după pct.109 se introduce un punct nou, pct.1091, care va avea următorul cuprins:

“După Capitolul IV, se introduce un capitol nou, Capitolul IV1, cu următorul cuprins:

Capitolul IV1
Infracţiuni şi pedepse

Art.1271 – Constituie infracţiunea de bancrută frauduloasă şi se sancţionează cu pedeapsa prevăzută la art.276 din Legea nr.31/1990 privind societăţile comerciale, republicată, cu modificările şi completările ulterioare, fapta persoanei care:

a) falsifică, sustrage sau distruge evidenţele debitorilor prevăzuţi la art.1 lit.b) şi c) ori ascunde o parte din activul averii acestora;

b) înfăţişează datorii inexistente sau prezintă în registrele debitorilor prevăzuţi la art.1 lit.b) şi c), în alt act sau în situaţia financiară, sume nedatorate, fiecare dintre aceste fapte fiind săvârşite în vederea diminuării aparente a valorii activelor;

c) înstrăinează, în frauda creditorilor, în caz de insolvabilitate a debitorilor prevăzuţi la art.1 lit.b) şi c), o parte însemnată din active.

Art.1272 – (1) Infracţiunea de gestiune  frauduloasă, prevăzută la art.214 alin.1 din Codul penal, se pedepseşte cu închisoare de la 3 la 8 ani, atunci când este săvârşită de administratorul sau lichidatorul averii debitorului, precum şi de către orice reprezentat sau prepus al acestuia.

(2) Infracţiunea de gestiune frauduloasă, prevăzută la art.214 alin.2 din  Codul penal, se pedepseşte cu închisoare de la 5 la 12 ani, atunci când este săvârşită de administratorul sau lichidatorul averii debitorului, precum şi de către orice reprezentant sau prepus al acestuia, dacă fapta nu constituie o infracţiune mai gravă.

(3) Tentativa infracţiunilor prevăzute la alin.(1) şi (2) se pedepseşte.

Art.1273 – (1) Însuşirea, folosirea sau traficarea, de către administratorul sau lichidatorul averii  debitorului , precum şi de către orice reprezentant sau prepus al acestuia de bani, valori sau alte bunuri pe care le gestionează sau le administrează constituie infracţiunea de delapidare şi se pedepseşte cu închisoare de la 1 an la 15 ani şi interzicerea unor drepturi.

(2) În cazul în care delapidarea a avut consecinţe deosebit de grave, pedeapsa este închisoarea de la 10 la 20 de ani şi interzicerea unor drepturi.

(3) Tentativa infracţiunilor prevăzute  la alin.(1) şi (2) se pedepseşte.

Art.1274 – Fapta persoanei care, în nume propriu sau prin persoane interpuse, solicită înregistrarea unei cereri de admitere a unei creanţe inexistente asupra averii debitorului se pedepseşte cu închisoare de la 3 luni la un an sau amendă.

Art.1275 – Infracţiunile prevăzute la art.1271 - 1274 se judecă în primă instanţă de tribunal şi în procedură de urgenţă”.


Pct.2 din textul adoptat de Senat – se elimină.

     Autorul amendamentului: cele două comisii.


      Introducerea în cuprinsul Ordonanţei Guvernului  nr.38/2002 a unui capitol prin care se reglementează infracţiuni şi pedepse, contravine dispoziţiilor art.114 alin.(1) şi (2) din Constituţie, potrivit  cărora Guvernul poate fi abilitat printr-o lege specială să emită ordonanţe numai în domenii care nu fac obiectul legilor organice.

Prin urmare, legea ordinară prin care se aprobă ordonanţa Guvernului nu poate include în cuprinsul acesteia infracţiuni şi pedepse a căror reglementare, potrivit art.72 alin.(3) din Constituţie, se face numai prin lege organică.



6. 
Text din Ordonanţa Guvernului nr.38/2002.

Art.III – (1) Exerciţiul acţiunilor sau, după caz, efectuarea procedurilor prevăzute de Legea nr.64/1995, se suspendă, la cererea instituţiei publice implicate, faţă de societăţile comerciale la care statul sau o autoritate a administraţiei publice locale deţine cel puţin 50% + 1 din capitalul social, ce înregistrează obligaţii bugetare de peste 50% din totalul datoriilor înscrise în evidenţa contabilă, aflate în proces de privatizare, cuprinse în programe speciale care să conducă la creşterea atractivităţii acestora pentru privatizare ori pentru care s-au înregistrat scrisori de intenţie pentru achiziţionarea pachetului de acţiuni.

(2) Suspendarea va fi pronunţată de instanţa competentă pentru o perioadă de un an, care va putea fi prelungită, în cazuri temeinic justificate, cu maximum un an.

(3) În termen de 15 zile de la pronunţarea hotărârii de suspendare, administratorul sau, după caz, lichidatorul va fi obligat să prezinte instituţiei publice implicate un raport cu privire la ansamblul operaţiunilor efectuate în cursul procedurii de lichidare judiciară.

(4) În urma privatizării societăţii prin vânzarea pachetului majoritar de acţiuni, judecătorul – sindic va pronunţa, la cererea instituţiei publice implicate, o încheiere prin care va dispune închiderea procedurii în temeiul prevederilor contractului de vânzare a acţiunilor.
4. Articolul  III se modifică şi va avea următorul cuprins:

Art.III – (1) Exerciţiul acţiunilor sau, după caz, efectuarea procedurilor prevăzute de Legea nr.64/1995, se poate suspenda, la cererea instituţiei publice implicate, faţă de societăţile comerciale la care statul sau o autoritate a administraţiei publice locale deţine cel puţin 50% + 1 din capitalul social, ce înregistrează obligaţii bugetare de peste 50% din totalul datoriilor înscrise în evidenţa contabilă, aflate în proces de privatizare, cuprinse în programe speciale care să conducă la creşterea atractivităţii acestora pentru privatizare ori pentru care s-au înregistrat scrisori de intenţie pentru achiziţionarea pachetului de acţiuni.

(2) Suspendarea va fi pronunţată de instanţa competentă pentru o perioadă de un an, care va putea fi prelungită, în cazuri temeinic justificate, cu maximum un an.

(3) În termen de 15 zile de la pronunţarea hotărârii de suspendare, administratorul sau, după caz, lichidatorul va fi obligat să prezinte instituţiei publice implicate un raport cu privire la ansamblul operaţiunilor efectuate în cursul procedurii de lichidare judiciară.

(4) În urma privatizării societăţii prin vânzarea pachetului majoritar de acţiuni, judecătorul – sindic va putea  pronunţa, la cererea instituţiei publice implicate, o încheiere prin care va dispune închiderea procedurii în temeiul prevederilor contractului de vânzare a acţiunilor.

Autorul amendamentului: domnul deputat Cornel Bădoiu
     Se înlocuieşte sintagma “se suspendă” cu “se poate suspenda” pentru a se sublinia rolul activ al judecătorului conferit prin Constituţie, precum şi prin celelalte acte normative care reglementează competenţele acestuia.

ANEXA NR. 2 





AMENDAMENTE   RESPINSE:

Nr.

crt.
Articolul 

(text din proiectul de lege 

adoptat de Senat)
Amendamentul   propus

 şi autorul acestuia
Motivare

0.
1.
2.
3.


     Text nou.
1. La articolul I, după punctul 18 se introduce punctul 181, care va avea următorul cuprins:

     181  La articolul 17, după alineatul (42) se introduce alineatul (43) cu următorul cuprins:

       „ (43) Înainte de desemnarea sa, administratorul trebuie să facă dovada că este asigurat pentru răspundere profesională şi financiară prin subscrierea unei poliţe de asigurare valabile, care să acopere eventualele prejudicii cauzate în îndeplinirea atribuţiilor sale. Riscul asigurat trebuie să reprezinte consecinţa activităţii administratorului pe perioada exercitării calităţii sale.

     Autorul amendamentului: domnul Grigore Emil Rădulescu – depuau P.R.M.


Argumente pentru susţinere:

  Răspunderea profesională nu include în toate  cazurile şi răspunderea financiară.

Argumente pentru respingere:

Se menţine textul astfel cum a fost adoptat de către cele două comisii prin care se prevede numai răspunderea profesională.

Răspunderea financiară nu reprezintă un risc care să poată face obiectul unei poliţe de asigurare.

PREŞEDINTE,                                                                 PREŞEDINTE,

Prof. univ. dr. Ion NEAGU                                                  Dan Radu RUŞANU

SECRETAR,                                                                       SECRETAR,

       Carmen DUMITRIU                                                       Lucia - Cornelia Lepădatu
consilierii:

 Dumitra Diaconu

Doina Leonte

